En Aragón una d'as mayors lacunas ye a laguna de Gallocanta y a tradición nunca la ha calificata como "laco", parabra que tien equivalents etimolochicos en quasi totas as luengas d'Europa Occidental pa indicar zonas humidas d'escala macrocheografica que no existen en a val de l'Ebro. O termin "laco" ha fosilizato en muitos puestos como un tecnicismo vinatero visible ya en o "Libro Chantre" d'a Diocesi de Tarazona y que encara se puet sentir en lugars d'esta diocesi y en l'Alto Aragón. Manimenos encara se puet trobar en a microtoponimia coexistindo con "lacuna" y lo documentamos amplament en libros meyevals como o "Libro d'as Maraviellas d'o Mundo" con sentito macrocheografico. En a "Cronica de Morea" se plega a confundir o toponimo griego Lacos con un apelativo de los Lacos, adaptato a l'aragonés: